Diari Oficial de la Generalitat Valenciana


Sumari del DOGV 1732, del 26-02-1992 (1992/824074)

ORDRE de 10 de febrer de 1992, de la Conselleria de Cultura, Educació i Ciència, per la qual s'estableixen els requisits i el procediment per a la con cessió dels premis extraordinaris de Batxillerat de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/10/(1)/dof/vci/html**

### Dades del document

Número de DOGV
:   1732

Data del DOGV
:   26-02-1992

Secció del DOGV
:   DISPOSICIONS GENERALS

Número del document
:   1992/824074


Data del document
:   10-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 10 de febrer de 1992, de la Conselleria de Cultura, Educació i Ciència, per la qual estableix els requisits i el procediment per a la concessió dels premis extraordinaris de Batxillerat de la Comunitat Valenciana.  
l'Ordre de 23 d'octubre de 1991 del Ministeri d'Educació i Ciència (BOE de 31 d'octubre) estableix els requisits i el procediment per a la concessió dels premis extraordinaris de batxillerat. La disposició onzena preveu que les comunitats autÒnomes amb plenes competències en matèria d'educació, podran convocar premis extraordinaris de Batxillerat en els seus àmbits territorials respectius, mantenint en tot cas, el que preveuen els apartats segon i tercer de l?esmentada ordre. Fent ús d'aquesta possibilitat cal que l'Administració educativa valenciana regule el seu propi procediment per a la concessió d'aquests premis.  
Per tot això,  
ORDENE:  
Primer   
Els premis extraordinaris de Batxillerat, que són el reconeixement oficial dels mèrits dels alumnes que demostren una especial preparació en el conjunt de matèries que constitueixen els estudis de l?esmentat nivell educatiu, es concediran d'acord amb els requisits i procediments que estableix aquesta ordre.  
Segon  
1. En cada província podrà concedir-se un premi extraordinari de Batxillerat per cada 1.000 alumnes, o fracció superior a 500, matriculats en tercer curs de Batxillerat Unificat i Polivalent o en primer curs de qualsevol modalitat de Batxillerat experimental, en el curs acadèmic immediatament anterior a aquell en el qual es fan les proves. A les províncies en què el nombre d'alumnes matriculats en els cursos indicats siga inferior a 500, podrà concedir-se un premi extraordinari.  
2. A l?efecte previst en el paràgraf anterior, es tindran en compte tant els alumnes de centres públics com de centres privats i els alumnes matriculats en la modalitat d'ensenyament a distància.  
Tercer  
1. Per a optar al premi extraordinari caldrà que la mitjana resultant de les qualificacions obtingudes en els tres cursos de Batxillerat Unificat i Polivalent o en els tres primers cursos del Pla Experimental de Reforma dels Ensenyaments Mitjans (primer cicle i primer curs del segon cicle), siga igual o superior a 8,5 punts.  
2. La qualificació mitjana s'obtindrà tenint en compte les matèries cursades per l'alumne, tant comunes com optatives, però no les que tinguen caràcter voluntari. A les qualificacions se'ls assignarà el següent valor numèric:  
a) Batxillerat Unificat i Polivalent:  
Suficient: .5,5 punts.  
Bé: 6,5 punts.  
Notable: 7,5 punts.  
Excel·lent: 9 punts.  
b) Pla Experimental de Reforma dels Ensenyaments Mitjans:  
Quart  
Els alumnes que tenint els requisits establerts en aquesta ordre, vulguen optar al premi extraordinari s'hauran d'inscriure en l'institut en què es trobe el seu expedient acadèmic.  
Suficient: 5,5 punts.   
Notable: 7,5 punts.   
Excel·lent: 9 punts.  
Amb aquesta finalitat, la Direcció General d'Ordenació i Innovació Educativa convocarà anualment els premis regulats en aquesta ordre, i establirà el model d'inscripció, que no comportarà cap taxa, els terminis i les dates de realització de les proves corresponents.  
Cinqué  
Les proves esmentades es faran en els llocs que, a aquest efecte, seran designats peis directors territorials.  
Sisé  
Les proves consistiran en:   
Redacció sobre un tema de caràcter general, històric o literari.  
Qüestions relacionades amb un text escrit en l?idioma estranger estudiat per l'alumne. Tant la formulació de les preguntes com les respostes, seran efectuades per escrit i en el mateix idioma que el text.  
Qüestions o exercicis pràctics sobre les matèries comunes del pla d'estudis del batxillerat unificat i polivalent o, si escau, del Pla Experimental d'Ensenyaments Mitjans.  
Els temes per a les proves seran elaborats per la Direcció General d'Ordenació i Innovació Educativa.  
Seté  
Els tribunals encarregats de supervisar i avaluar les proves estaran constituïts per funcionaris de la Conselleria de Cultura, Educació i Ciència designats pels respectius serveis territorials de Cultura i Educació entre especialistes en les matèries objecte de la prova.  
Vuité  
Els alumnes que obtinguen premi extraordinari podran optar al premi nacional de Batxillerat que anualment convoca el Ministeri d'Educació i Ciència.  
Nové  
Els alumnes examinats o els seus pares o representants legals, podran reclamar per escrit contra la qualificació obtinguda, mitjançant una instància dirigida al president del tribunal.  
Si la reclamació es basa en l?existència d'un error material en la qualificació o en la notificació d'aquesta, el president, una vegada comprovat l?error, n'ordenarà l?esmena immediata.  
Si la reclamació es basa en la valoració de l?exercici, el president n'ordenarà, al tribunal, la revisió, i emetrà una resolució en conseqüència. Contra aquesta resolució es podrà presentar una nova reclamació davant la Direcció General d'Ordenació i Innovació Educativa.  
Deu  
Abans de fer-se les proves per a la concessió dels premis extraordinaris, la Direcció General d'Ordenació i Innovació Educativa podrà dictar les instruccions que considere necessàries per al correcte desenrotllament de cada convocatòria.  
DISPOSICIO DEROGATORIA  
Queda derogada l?Ordre de 20 de febrer de 1990, de la Conselleria de Cultura, Educació i Ciència, per la qual estableix els requisits i el procediment per a la concessió dels premis extraordinaris de Batxillerat de la Comunitat Valenciana.  
DISPOSICIONS FINALS  
Primera  
Autoritze la Direcció General d'Ordenació i Innovació Educativa a dictar les resolucions que estime necessàries per a l?execució i el desplegament del que disposa aquesta ordre  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 10 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI